Duet Gemeente » Span
Duet gemeente word gelei deur ’n Gemeenteraad wat bestaan uit ouderlinge. Hulle taak is om toesig te hou oor die gemeente en dit wat geleer word. Hulle moet ook die aangesig van die Here soek oor die rigting waarin die gemeente moet beweeg. Die dag-tot-dag beplanning en uitvoering daarvan berus by die Bedieningspan.
Die verskillende bedieninge se leraars en leiers vorm die Bedieningspan.
Leer meer van die Bedieningspan deur na elkeen se ‘profile’ te kyk
Ontmoet die bedieningspan
LeraarView ProfileJanneman Van Wyk×Janneman Van WykLeraar Ek het groot geword in die Vrystaat, gematrikuleer te Voortrekker Hoërskool in Bethlehem en onderwys studeer op Potchefstroom. Na vyf jaar se skoolhou, het ek by die NG teologiese skool in Pretoria verder studeer en vir 10 jaar in verskillende NG kerke gedien. Vir nog ŉ verdere 2 jaar het ek saam met Operasie Mobilisasie gewerk. In 1998 is ek beroep na die jong onafhanklike gemeente in Potchefstroom.
Ek is getroud met Cecilia en ons het twee kinders: ŉ seun, Rudolph en ŉ dogter, Liezl, wat getroud is met Thean Heyneke. Beide ons kinders en skoonseun is in die musiekbedryf, en doen ook fiksheidsopleiding.
Ek is lief vir die natuur en stap graag. Ons kamp ook graag. Ek geniet die bediening en glo dat die kerk God se plan is.
Janneman se Sosiale Netwerke
KroonkindersView ProfileLizelle Liebenberg×Lizelle LiebenbergKroonkinders Ek is getroud met Jaco en ons het 2 pragtige seuns wat tans in die laerskool is. Ek het ‘n graad in Arbeidsterapie en het vir 9 jaar primêr met kinders met leerprobleme gewerk. My jare as arbeidsterapeut was wonderlike voorbereiding vir 2 baie groot uitdagings wat later sou volg – ‘n eie kind met ‘special needs’ en ‘n voltydse bediening vir kinders en gesinne. God het waarlik ‘n groter plan vir my lewe gehad! Ek het sedert 2002 as vrywilliger in die kinderbediening gedien, min wetend dat my passie uiteindelik my voltydse werk sou word! In 2009 het ek my ‘terapie skoene’ opgehang en sedertdien is ek voltyds by Duet as Kinderbedieningsleier aangestel. Ek droom om kinders te bereik wat ‘n passie vir God se Naam sal hê en gesinne waarvan God die hartklop en middelpunt sal wees!
Lizelle se Sosiale Netwerke
Dokima LeraarView ProfileEtiénne Lottering×Etiénne LotteringDokima Leraar My lewe was omgedop in Matriek toe die Here met my begin praat het om in bediening in te gaan. Ek het as tiener die Here ontmoet, en as tiener ŉ passie vir God en Sy koninkryk ontwikkel. Daarom is dit my voorreg om vandag met die jong klomp te werk, en daai selfde passie wat ek vir Jesus as tiener beleef het, oor te dra aan tieners. Ek en my vrou Venessa is sedert 2011 in Potchefstroom en is geseën met 2 wonderlike kinders. Ons ervaar dat ons geroep is om te sien dat God se koninkryk uitbrei word deur die tieners van Potchefstroom te bereik met die liefde van Christus, en met die besef dat jy nooit te jonk is om voluit vir Jesus te lewe nie.
Etiénne se Sosiale Netwerke
BeradingView ProfileSusan Kilian×Susan KilianBerading Ek en my man Piet is 24 jaar getroud en uit ons huwelik is drie kinders gebore. Erik 23 jr, Sanli 22 en Dané 17 jaar. Van dat ek kan onthou het ek ‘n hart vir mense gehad. Ek glo dit was ‘n roeping van die Here. Ek het egter geweet dat ek by berading betrokke wil raak en het deur afstandsonderrig in die rigting begin studeer. Toe die tyd ryp was, het die Here my geroep, die gemeenteraad het my ondersteun en ek kon bedags my eie kliente begin sien. Ek het vanuit die staanspoor geweet dat ek uit eie krag niks sou kon bereik nie maar ek was ook nie heeltemal voorbereid vir die seën en lering wat ek van die Here ontvang het nie. Dit was ongelooflik. Ek leer daagliks net meer en meer, omrede ek net ’n instrument is, kan ek verstom staan om die Here te sien werk in mense. Saans as ek moeg by die huis kom is daar altyd ‘n simpatieke klankbord. My gesin ondersteun my ongelooflik en moedig my aan om ‘n lerende en afhanklike gees te behou.. My groot liefde, loodglaswerk, is tydelik op die agtergrond geskuif.
Susan se Sosiale Netwerke
LeraarView ProfileRassie Fourie×Rassie FourieLeraar Hi, my naam is Rassie. Ek is getroud met Michelle en het drie pragtige dogters, Mika, Anje en Lumè. Ons is 10 jaar getroud en geniet dit om ander lande en kulture te besoek, sport te beoefen en avontuur te hê. Ons het vir twee jaar in Suid Korea gewoon en werk waarna ons na Thailand, Swaziland, Amerika en ook ander plekke getoer het. Ek is passievol oor die buitelewe en avontuur, bergfietsry, en tyd saam met my gesin. Nadat ek beleef het hoe Jesus my lewe kragtig aangeraak het was my begeerte om voltyds in bediening te staan. Ek het eers by Duet gemeente gewerk kort na afloop van my studies, daarna het ek by nog ‘n gemeente gewerk vir vyf jaar waarna ek terug gekeer het na Duet gemeente. Ek glo in ware transformasie en in ‘n betekenisvolle en passievolle lewe.
Rassie se Sosiale Netwerke
KroonkindersView ProfileHeila van den Berg×Heila van den BergKroonkinders In 2001 het ek as ‘n vrywilliger by die Kroonkinders betrokke geraak en teen 2003 het die Here my voltyds vir bediening geroep. As oud-spraakterapeut het ek jare se ervaring met kinders en ouers gehad, en die Here kon dit vir die bediening aanwend. Daarom is dit ‘n voorreg om ook ons gemeente se gesinne te kan bedien deur middel van Immergroen Ouerskapkursusse. Deur by die kinderbediening betrokke te wees gee die Here vir my die kans om Hom opnuut deur die oë van ‘n kind te leer ken – en watter geestelike reis is dit nie!! Die eenvoudige Bybelse waarhede wat ons Sondag vir Sondag vir die kleuters leer, maak ‘n groot impak op my en laat my indringend na my eie geloofsoortuiginge kyk.
My gesin is vir my uiters kosbaar. Ek en my liewe man is reeds in 1984 getroud en is nog steeds mekaar se beste maats en grootste ondersteuners. Ons het twee jong volwasse kinders en geniet hierdie nuwe fase van ouerskap geweldig baie. Ons oudste is ‘n natuurlefhebber wat sy passie uitleef tussen die pragtige wildreservate van Natal. Ons jongste (wat nog saam met ons in die huis woon) is besig met na-graadse studies en is ‘n baas-bakster. Kinders-grootmaak het natuurlik ‘n groot kwota uitdagings meegebring, maar hierdie ouerskap-ervarings word deur die Here ‘ten goede’ aangewend wanneer Duet-gesinne bedien word.
Ander vreugdes in my lewe is tuinmaak, mosaiekwerk en goeie koffie. Vir my kollegas by Duet en ‘n groep kosbare vriende en vriendinne wat die vreugdes en hartseer van die lewe met my meemaak, is ek die Here uiters dankbaar.
Heila se Sosiale Netwerke